337 



Obs. De loco hujus spcciei in serie Copromyzina- 

 rum nimis discrepant auctores. Illustris Macquart in 

 genere peculiari posuit, addito nomine Apterinm^ ut 

 hoc titulo indicetur quo charactere praecipue diflerat, 

 alaruni scilicet et halterum defectu. Quam quidem 

 Macqoarti opinionem celeb. Zetterstedt, Borb. pede- 

 slrem Meig. inter Limosinas recensens, nec suam fecit 

 nec omnino improbavit (Dipt. Scand. VI, 2506 sequ.) 

 Verum ut sententiam meam, in praefamine commenta- 

 rioli breviter indieatam, paullo fusius exponam, tanto- 

 rum virorum pace diserim, omnia organa, qu« ad vi- 

 tam horum animantium momentum habent, in Borb. 

 pedestri Meig. et singulis Copromyzos speciebus adeo 

 convenire, ut ab his i 1 le minime removeri possit. Nam 

 corpus Borb. equestris elongatus, epistoma non parum 

 concavo-retusum, carinatum, utrimque foveolatum, scu- 

 tellum breve, late triangulare, apice rotundato, pedes 

 antici gibbi, pQstici validi, elongati, quemadmodum in 

 definitione generis supra expositum est, Copromyzam 

 attinent. Autumat quidem Macquart soli Jpterince inter 

 Copromyzas competere lineam impressam vel rectius 

 costam in segmento abdominis secundo, eandemque hac 

 nota ab omnibus differre. Qua in re eximium virum 

 errare ex iis patet, quse in delineatione generum pleniore 

 exposui de nota impressa in media basi abdominis se- 

 cundi per totam Copromyzinarum familiam solenni. Hoc 

 vero ad Compromyzas singulatim pertinet, quod linea 

 ex marginibus descendentibus hujus nota? coalitis orta 

 per medium segmentum decurrat. Illam autem notam 

 impressam et lineam inde emissam in speciebus reliquis 

 alis obtectas et ssepe minus conspicuas dipterologi non 

 animadverterunt, in Borb. pedestri Meig. non potuerunt 

 non oculis cernere, unde factum est ut pro singulari 

 generis charactere a Macquarto proponantur. Quare 

 quum hic character, de cetero nimis exilis, minime 

 Borb. pedestri privus sed in toto genere Copromyzos 

 normalis sit, neque genus notis mere privativis, quales 

 sunt halteres nulli et alse quam maxime decurtatae, 

 definire conveniat, Borb. pedestris, ob characteres 

 principales, certe Copromyza dicatur. 



K. V. Akad. Handl. 18H3. 22 



